open-index/open-wikipedia-markdown huggingface dataset:
Στρυχνώδη

Τα **Στρυχνώδη **(λατ. *Solanales*) είναι τάξη των αγγειόσπερμων, στο σύστημα APG II κατατάσσεται στην ομάδα **euasterids I**. Μερικά από τα πιο παλιά συστήματα χρησιμοποιούν όνομα *Polemoniales* για αυτήν την τάξη.

## Ταξονομία
### Σύστημα APG II
Σύμφωνα με το σύστημα APG II (2003) στην τάξη των *Στρυχνωδών* εντάσσονται 5 οικογένειες:
* οικογένεια *Solanaceae* - *[[Στρυχνοειδή]]* &ndash; (ανήκουν η πατάτα, η τομάτα, η πιπεριά)
* οικογένεια *Convolvulaceae* - *[[Περιπλοκοειδή]]* &ndash; (ανήκει η γλυκοπατάτα)
* οικογένεια *[[Montiniaceae]]*
* οικογένεια *[[Sphenocleaceae]]*
* οικογένεια *[[Hydroleaceae]]*

### Σύστημα Cronquist
Σύμφωνα με την πιο παλιά ταξινόμηση του Cronquist (1981), η τάξη *Στρυχνωδών *περιλαμβάνει τις εξής οικογέμειες:
* οικογένεια *[[Duckeodendraceae]]* - τώρα είναι συνώνυμο της οικογένειας *Στρυχνοειδών *(*Solanaceae*)
* οικογένεια *[[Nolanaceae]]* - τώρα είναι συνώνυμο της οικογένειας *[[Στρυχνοειδή|Στρυχνοειδών]]* (*Solanaceae*)
* οικογένεια *[[Cuscutaceae]]* - τώρα είναι συνώνυμο της οικογένειας *[[Convolvulaceae]]*
* οικογένεια *[[Retziaceae]]* - τώρα είναι συνώνυμο της οικογένειας *[[Stilbaceae]]*
* οικογένεια *[[Menyanthaceae]]* - τώρα είναι στην τάξη *[[Asterales]]*
* οικογένεια *[[Polemoniaceae]]* - τώρα είναι στην τάξη  *[[Ericales]]*
* οικογένεια *[[Hydrophyllaceae]]* - τώρα είναι συνώνυμο της οικογένειας *[[Boraginaceae]]*

## Κλαδόγραμμα
Παρακάτω παρατίθεται το κλαδόγραμμα του κλάδου των αστεριδών που δείχνει υποθετικές συγγενικές σχέσεις της τάξεως των Στρυχνώδων σύμφωνα με το σύστημα APG IV (2016).

## Παραπομπές
Τασούκου Χόντζο

Ο **Τασούκου Χόντζο** (本庶 佑, *Honjo Tasuku, ημερομηνία γέννησης: 27-01-1942)* είναι ένας Ιάπωνας γιατρός και ανοσολόγος. Πήρε μαζί με τον Αμερικανό Τζέιμς Π. Άλλισον το 2018 το Νόμπελ Φυσιολογίας ή Ιατρικής για την ανακάλυψη της θεραπείας του καρκίνου με την αναστολή της αρνητικής ανοσολογικής ρύθμισης, χρησιμοποιώντας μονοκλωνικά αντισώματα, που αποτρέπουν τους ανασταλτικούς δεσμούς. Ανακάλυψε την πρωτεΐνη  PD-1, που παίζει ρόλο στον προγραμματισμό του κυτταρικού θανάτου. Είναι γνωστός για την μοριακή ταυτοποίηση των κυτταροκινών IL-4 και IL-5, που ενεργοποιούν τα Β κύτταρα.

## Περισσότερες πληροφορίες
Ο Τασούκου Χόντζο γεννήθηκε στο Κιότο. Σπούδασε ιατρική στο πανεπιστήμιο του Κιότο και ολοκλήρωσε τη διδακτορική διατριβή του το 1975 στο ίδιο πανεπιστήμιο. Έλαβε υποτροφίες από το Ίδρυμα Κάρνεγκι στην Ουάσινγκτον και το Εθνικό Ίδρυμα Υγείας των Η.Π.Α. στο Μέριλαντ. Έτσι, κατάφερε να ασχοληθεί με την έρευνα πάνω στο ανοσοποιητικό σύστημα. Το 1974 επέστρεψε στην Ιαπωνία στο τμήμα ιατρικής του πανεπιστημίου του Τόκιο και αργότερα στα 1979 πήγε στην ιατρική σχολή στην Οσάκα, όπου παρέμεινε ως καθηγητής μέχρι το 1984. Στην Οσάκα διευκρίνισε τον μηχανισμό μεταβολής των τάξεων ανοσοσφαιρινών, μέσω του οποίου τα Β κύτταρα μετατρέπουν την παραγωγή των αντισωμάτων από έναν τύπο αντισώματος σε έναν άλλον ανάλογα με τον τύπο των αντιγόνων με τα οποία παρουσιάζονται. Το 1984 πήγε ξανά στην ιατρική σχολή του πανεπιστημίου του Κιότο. Εκεί ανακάλυψε με τους συνεργάτες του την πρωτεΐνη PD-1, που παίζει ρόλο στον προγραμματισμό του κυτταρικού θανάτου και η οπαία βρίσκεται στην επιφάνεια των Τ κυττάρων. Αντιλήφθηκε ότι η έλλειψη αυτής της πρωτεΐνης παίζει σημαντικό ρόλο στην ανάπτυξη αυτοάνοσων ασθενειών. Απέδειξε ότι η αναστολή της πρωτεΐνης PD-1 σε πειραματόζωα με καρκίνο ώθησε τα Τ κύτταρα να σκοτώσουν τα καρκινικά κύτταρα. Η ανακάλυψη του Τασούκου Χόντζο έδωσε ώθηση στην ανάπτυξη της ανοσοθεραπείας για την καταπολέμηση διάφορων μορφών καρκίνου, όπως του μελανώματος, του λεμφώματος, του καρκίνου των νεφρών, του καρκίνου του πνεύμονα, του καρκίνου των ωοθηκών, κ.α. Από το 2005 ο Τασούκου Χόντζο έγινε καθηγητής ανοσολογίας και γονιδιακής ιατρικής στο πανεπιστήμιο του Κιότο. Είναι μέλος της Γερμανικής Ακαδημίας Επιστημών από το 2003 και της Ιαπωνικής Ακαδημίας από το 2005.  Ο Τασούκου Χόντζο έχει λάβει αρκετές διακρίσεις για την επιστημονική του έρευνα. Έχει κερδίσει το 2014 μαζί με τον  Τζέιμς Π. Άλλισον το βραβείο Τάνγκ για την Βιοφαρμακευτική Επιστήμη. Το 2016 κέρδισε το βραβείο Κιότο για τις Βασικές Επιστήμες για την ανακάλυψη του μηχανισμού, που είναι υπεύθυνος για την λειτουργική διαφοροποίηση των αντισωμάτων και τις κλινικές εφαρμογές της PD-1. Από το 2015 είναι πρόεδρος του ιδρύματος για την βιοΐατρική έρευνα και καινοτομία.

## Εξωτερικοί σύνδεσμοι

* Τασούκου Χόντζο άρθρο στην ιστοσελίδα www.britannica.com.
* Τασούκου Χόντζο βιογραφικά στοιχεία στην ιστοσελίδα του πανεπιστημίου Κιότο.
*Ανοσολογία  άρθρο στην ιστοσελίδα www.britannica.com.

## Παραπομπές


Κατηγορία:Ιάπωνες ιατροί
Κατηγορία:Ιάπωνες νομπελίστες
Κατηγορία:Βραβευμένοι με Νόμπελ Φυσιολογίας και Ιατρικής
Πετρωτό Φθιώτιδας

Το **Πετρωτό** είναι ορεινό χωριό της Στερεάς Ελλάδας στο Νομό Φθιώτιδας, που ανήκε στην πρώην Επαρχία Δομοκού.

## Γεωγραφία - Ιστορία
Το Πετρωτό βρίσκεται στα βόρεια όρια της Φθιώτιδας με την Περιφερειακή Ενότητα Λάρισας της Θεσσαλίας, σε απόσταση 17 χλμ. ΒΑ. από τον Δομοκό (έδρα του δήμου), 52 χλμ. Β. από τη Λαμία και 30 χλμ. Ν. από τα Φάρσαλα.

Το χωριό είναι κτισμένο στις νότιες πλαγιές του όρους Ναρθάκι σε υψόμετρο περίπου 650 μέτρα και στην αρχαιότητα αποτελούσε οδικό κόμβο μεταξύ των πόλεων Μελιταία και Ερινεού με τον Θεσσαλικό κάμπο (Φάρσαλα και Δίλοφο).

Σε δύο λόφους της περιοχής υπάρχουν αρκετά ίχνη κατοίκησής της από την αρχαιότητα και γι' αυτό έχουν χαρακτηριστεί αρχαιολογικοί χώροι. Ο πρώτος επειδή *"κατά πάσα πιθανότητα ταυτίζεται με την Ερινεόν (αρχαία πόλη της Αχαΐας & Φθιώτιδος). Στο λόφο σώζονται σε καλή κατάσταση τμήματα αρχαίας οχυρώσεως του τέλους του 4ου αιώνα π.Χ."* και ο δεύτερος *"για την καλύτερη προστασία των εκεί εντοπισθέντων αρχαιοτήτων (οχυρωματικός περίβολος με πύργους), που ταυτίζονται με την αρχαία Πήρεια"*.

Η παλιά ονομασία του χωριού, από την εποχή της Τουρκοκρατίας, είναι *Τσατμάς* η οποία στα τουρκικά σημαίνει "χαλάσματα" λόγω των ερειπίων που υπήρχαν εκεί και έτσι αναφέρεται επίσημα μετά την Απελευθέρωση το 1883 στο ΦΕΚ 126Α - 02/04/1883 να προσαρτάται στον τότε Δήμο Θαυμακών.

### Διοικητική εξέλιξη
Το Πετρωτό ως Τσατμά ανήκε αρχικά στον Δήμο Θαυμακών και αποτέλεσε ίδια κοινότητα το 1912. Αρχικά αποτελείτο από τους συνοικισμούς Τσατμά και Καρατζάλι (τη σημερινή Αχλαδιά Δομοκού).

Το 1912 με το ΦΕΚ 261Α - 31/08/1912 ορίστηκε έδρα της ομώνυμης νεοϊδρυθείσας κοινότητας και το 1930 με το ΦΕΚ 251Α - 24/07/1930 μετονομάστηκε σε Πετρωτόν.

Σύμφωνα με το Πρόγραμμα Καλλικράτης αποτελεί την (Τοπική) Κοινότητα Πετρωτού που υπάγεται στη Δημοτική Ενότητα Δομοκού του Δήμου Δομοκού και σύμφωνα με την απογραφή του 2011 έχει πληθυσμό 386 κατοίκους.

## Άλλα στοιχεία
Πολιούχος και προστάτιδα του Πετρωτού είναι η Αγία Παρασκευή με τον ομώνυμο πετρόχτιστο ναό να δεσπόζει στο πάνω μέρος του οικισμού και να πανηγυρίζει στις 26 Ιουλίου.

Στο χωριό δεν λειτουργεί Δημοτικό σχολείο, όπως δεν λειτουργεί επίσης το γήπεδο ποδοσφαίρου, ωστόσο υπάρχουν δύο κεντρικές πλατείες, παιδική χαρά και κάποια κατάστημα, όπως παραδοσιακά καφενεία, ταβέρνα και παντοπωλείο.

## Παραπομπές


Κατηγορία:Δήμος Δομοκού
Κατηγορία:Χωριά της περιφερειακής ενότητας Φθιώτιδας
Βασίλειος Κασσάνδρας

Ο **Βασίλειος Κασσάνδρας** (1904-1973) ήταν έλληνας αρχιτέκτονας, απόφοιτος του  Ecole Nationale des Beaux-Arts Paris στο Παρίσι (1927). Εργάστηκε ως ελεύθερος επαγγελματίας, διατηρώντας αρχιτεκτονικό γραφείο στην Αθήνα. Μαζί με τον συμφοιτητή και συνεργάτη του, Λεωνίδα Μπόνη, κατασκεύασαν  δυο ορόσημα της πρωτεύουσας: το μέγαρο Pεξ-Κοτοπούλη-Σινεάκ  που με τον όγκο του προκαλούσε κατάπληξη και το Μέγαρο του Μετοχικού Ταμείου Στρατού ανήκουν στα έργα αναφοράς της αθηναϊκής αρχιτεκτονικής του Μεσοπολέμου.

## Έργα του

* Tο μέγαρο του Μετοχικού Ταμείου Στρατού (M.T.Σ.) (σε συνεργασία με τον Λεωνίδα Μπόνη), Έτος κατασκευής 1928-1938, Πανεπιστημίου, Σταδίου, Βουκουρεστίου & Αμερικής, Αθήνα. Το κινηματοθέατρο Παλλάς (1930-32), η αίθουσα Mαξίμ/Θέατρο «Aλίκη» και τα ζαχαροπλαστεία Zonars και Floca- ανήκουν στις αξιολογότερες αίθουσες του Mεσοπολέμου της πρωτεύουσας. 
* Κινηματοθέατρο "Rex" (Σικιαρίδειο μέγαρο θεαμάτων) (σε συνεργασία με τον Λεωνίδα Μπόνη), Έτος κατασκευής 1935-1937, Οδός Πανεπιστημίου 48, Αθήνα, Η υπόγεια αίθουσα διαμορφώθηκε σε κινηματογράφον, το «Σινεάκ», επάνω της δημιουργήθηκε η αίθουσα του κινηματογράφου Ρεξ και τέλος ακόμη πιο πάνω το θέατρο Κοτοπούλη. Η πρόσοψη του κτηρίου έχει σαφείς επιρροές από αμερικανικούς ουρανοξύστες.

* Θέατρο Εταιρείας Μακεδονικών Σπουδών, Έτος Κατασκευής 1952, Εθνικής Αμύνης 2, Θεσσαλονίκη.

## Παραπομπές


## Πηγές

* Ελληνική Αρχιτεκτονική Εταιρεία: Επιστημονική Επιμέλεια Ελένη Φεσσά-Εμμανουήλ 2009, Αρχιτέκτονες του 20ου αιώνα, Εκδόσεις Ποραμός
* https://app.athenscitymuseum.gr:50050/gr/efarmoges/architecture/arhitektones/a21
* https://mikros-romios.gr/rex/
* http://archaeologia.eie.gr/archaeologia/gr/arxeio_more.aspx?id=195

Κατηγορία:Έλληνες αρχιτέκτονες
Κάταλιν Κάρικο

Η **Κάταλιν Κάρικο** (*Karikó Katalin*) (1955) είναι διακεκριμένη Ουγγαρέζα βιοχημικός, που ασχολήθηκε για δεκαετίες με τη μελέτη του mRNA και τη χρήση του για αντιμετώπιση διάφορων ασθενειών και η οποία έλαβε το Νόμπελ Ιατρικής ή Φυσιολογίας το 2023 για το έργο της.

Μετά από έρευνες πολλών ετών, το 2004 η Κάρικο και ο Ντρου Γουάισμαν, καθηγητής στο Πανεπιστήμιο της Πενσιλβάνια, κατάφεραν να δημιουργήσουν συνθετικό mRNA, το οποίο όταν εισαχθεί στον ανθρώπινο οργανισμό μπορεί να δώσει τις σχετικές οδηγίες χωρίς να προκαλεί την αντίδραση του ανοσοποιητικού συστήματος καθώς χρησιμοποίησαν ένα ελαφρώς τροποποιημένο νουκλεοσίδιο στην αλληλουχία mRNA. Η τεχνολογία αυτή χρησιμοποιήθηκε από τις εταιρίες Pfizer και Moderna για την παρασκευή του εμβολίου κατά του COVID-19 το 2020.

Σήμερα η Κάταλιν Κάρικο είναι αντιπρόεδρος της εταιρίας BioNTech RNA Pharmaceuticals. Η κόρη της Σούζαν Φράντσια έχει κερδίσει δύο χρυσά μετάλλια στη κωπηλασία σε ολυμπιακούς αγώνες με την εθνική ομάδα των Η.Π.Α.

## Παραπομπές


Κατηγορία:Ούγγροι επιστήμονες
Κατηγορία:Βιοχημικοί
Κατηγορία:Βραβευμένοι με Νόμπελ Φυσιολογίας και Ιατρικής
Βίλα Φράνκα ντο Κάμπο

Η **Βίλα Φράνκα ντο Κάμπο** () είναι πόλη και δήμος στο νότιο μέρος του Σάο Μιγκέλ στις Αζόρες, μια αυτόνομη περιφέρεια της Πορτογαλίας. Το 2011 ο πληθυσμός του δήμου ήταν 11.229 άτομα, σε μια έκταση 77.97 τ.χλμ. Η κυρίως πόλη που ενσωματώνει και τις αστικοποιημένες ενορίες Σάο Μιγκέλ και Σάο Πέδρο έχει 4.100 κατοίκους.

## Ιστορία
Η Βίλα Φράνκα ντο Κάμπο εμφανίζει το δημοτικό της σύνθημα *Quis sicut deus?*, στη σημαία και στο εθνόσημό της. Η λατινική αυτή φράση σημαίνει "Ποιος είναι σαν τον Θεό", αναφερόμενος στον Άγιο Μιχαήλ τον Αρχάγγελο από τον οποίο πήρε το όνομα του το νησί Σάο Μιγκέλ. Στα εβραϊκά το όνομα Μιχαήλ σημαίνει "αυτός που είναι σαν τον Θεό".

Η πόλη ιδρύθηκε στα μέσα του 15ου αιώνα από τον Γκονσάλου Βαζ Μποτέλιου. Το 1472 η πόλη έγινε βίλα (κωμόπολη). Σύντομα έγινε ο μεγαλύτερος οικισμός και η έδρα της διοίκησης του νησιού Σάο Μιγκέλ.

Η μεγαλύτερη τραγωδία για τις Αζόρες έγινε στις 20 Οκτωβρίου 1522 όταν ένας βίαιος σεισμός χτύπησε την περιοχή της Βίλα Φράνκα ντο Κάμπο, την τότε πρωτεύουσα του αρχιπελάγους και τον σημαντικότερο οικισμό σε όλες τις Αζόρες. Κατά την διάρκεια του σεισμού και της επακόλουθης κατολισθήσεως, σκοτώθηκαν 5.000 άτομα. Ο τότε καπετάνιος-δονατάριος Ρούι Γκονσάλβες ντα Κάμαρα Β΄ διέφυγε της τραγωδίας. Παραθέριζε στην θερινή του οικία στην Λαγκόα την στιγμή της τραγωδίας. Πολλοί κάτοικοι θάφτηκαν κάτω από την κατολίσθηση και τα συντρίμμια. Λόγω της καταστροφής, η πρωτεύουσα του Σάο Μιγκέλ έγινε η Πόντα Ντελγκάντα, όπου ο καπετάνιος-δονατάριος εγκατέστησε την διοίκηση του σε μια κατοικία κοντά στην εκκλησία του Αγίου Πέτρου. Ο βασιλιάς Ιωάννης Β΄ παραχώρησε καθεστώς πόλης στην Πόντα Ντελγκάντα στις 2 Απριλίου 1546, προσελκύοντας περισσότερους κατοίκους και αυξάνοντας το εμπόριο.

Μετά την ναυμαχία της Πόντα Ντελγκάντα το 1582 έξω από τις ακτές του Σάο Μιγκέλ, οι Ισπανοί νικητές εκτέλεσαν εκατοντάδες γάλλους και πορτογάλους αιχμαλώτους στην πόλη.

Η πόλη άρχισε να ευημερεί ξανά από τον 18ο αιώνα με τις φυτείες πορτοκαλιού και έπειτα από την παραγωγή ανανάδων.

## Παραπομπές


Κατηγορία:Αζόρες
Κατηγορία:Πόλεις της Πορτογαλίας
Κώστας Πρωτοψάλτης

Ο **Κώστας Πρωτοψάλτης** (Αθήνα 1916 – 28 Αυγούστου 1978) ήταν Έλληνας πρωταθλητής στίβου και αθλητικός παράγων. Υπηρέτησε, αρχικά ως αθλητής και στη συνέχεια σαν τεχνικός σύμβουλος, επί 45 χρόνια τον ελληνικό αθλητισμό.

Ο Πρωτοψάλτης ξεκίνησε την ενασχόλησή του με τα σπορ από την εφηβική ηλικία και το 1933 εντάχθηκε στο δυναμικό του Πειραϊκού Συνδέσμου. Αναδείχθηκε πρωταθλητής Ελλάδας στο άλμα επί κοντώ το 1947 και η ατομική του κορυφαία επίδοση ήταν 3,91 μ. Στους Βαλκανικούς Αγώνες του 1940 κατέκτησε το χάλκινο μετάλλιο.

Μετά το πέρας της αγωνιστικής του σταδιοδρομίας ανέλαβε τεχνικός σύμβουλος και υπηρέτησε τον ΣΕΓΑΣ από διάφορες θέσεις και ως μέλος του Δ.Σ. έως και το θάνατό του. Υπήρξε προπονητής, μεταξύ άλλων, των Γιώργου Ρουμπάνη και Χρήστου Παπανικολάου. Διατέλεσε μέλος του ΟΣΦΠ.

Το καλοκαίρι του 1978 υπέστη εγκεφαλικό, μεταφέρθηκε στον Ευαγγελισμό όπου και εξέπνευσε σε ηλικία 62 ετών.
 
## Πηγή
* Φύλλο εφημερίδας «Αθλητική Ηχώ» της 29 Αυγούστου 1978, σελ. 6: «Έσβησε χθες ένα λιοντάρι του στίβου, ο Κ. Πρωτοψάλτης» 

## Παραπομπές


Κατηγορία:Έλληνες αθλητές του άλματος επί κοντώ
Κατηγορία:Αθλητές στίβου Πειραϊκού Συνδέσμου
Κατηγορία:Έλληνες προπονητές στίβου
Κατηγορία:Έλληνες αθλητικοί παράγοντες
Κατηγορία:Κάτοχοι μεταλλίων του Πανελλήνιου Πρωταθλήματος Στίβου
Κατηγορία:Κάτοχοι μεταλλίων των Βαλκανικών Αγώνων Στίβου
Χεκτόρ Ρεμπάκε

Ο **Χεκτόρ Ρεμπάκε** (πλήρες ονοματεπώνυμο **Χεκτόρ Αλόνσο Ρεμπάκε**) γεννημένος στην Πόλη του Μεξικού στις 5 Φεβρουαρίου του 1956) είναι Μεξικανός παλαίμαχος οδηγός αγώνων. Στη Φόρμουλα βρέθηκε απ' το 1977 μέχρι το 1981. Συνολικά πήρε μέρος σε 58 Γκραν Πρι απ' τα οποία εκκίνησε στα 41. Το 1ο ήταν το Βελγικό Γκραν Πρι του 1977 και το τελευταίο το Αμερικανικό Γκραν Πρι του 1981. Το μοναδικό αποτέλεσμα το οποίο σημείωσε ο Ρεμπάκε στη διάρκεια αυτής της καριέρας του στη Φόρμουλα 1, ήταν πως κατάφερε να σκοράρει 13 βαθμούς συνολικά. Δεν σημείωσε κανένα άλλο.

## Παραπομπές


Ρεμπάκε Χεκτόρ
Παραλία Ραχών Φθιώτιδας

Η **Παραλία Ραχών** είναι παραθαλάσσιο χωριό της Στερεάς Ελλάδας στην Περιφερειακή Ενότητα Φθιώτιδας σε υψόμετρο 5 μέτρα.

## Γεωγραφία - Ιστορία
Η Παραλία Ραχών βρίσκεται στα βόρεια παράλια του Μαλιακού κόλπου σε απόσταση 16 χλμ. Α. από τη Στυλίδα (έδρα του δήμου) και 32 χλμ. Α. από τη Λαμία ενώ στη βόρεια άκρη της περνάει ο Αυτοκινητόδρομος 1. Αποτελεί δημοφιλή τουριστικό προορισμό της ευρύτερης περιοχής αφού διαθέτει πολλά ξενοδοχειακά καταλύματα (ξενοδοχεία, ενοικιαζόμενα, κάμπινγκ), κέντρα εστίασης και διασκέδασης. Στο κέντρο του παραλιακού μετώπου του χωριού υπάρχει λιμενοβραχίονας που εξυπηρετεί αρκετές βάρκες, σκάφη, επαγγελματικά αλιευτικά καθώς και τουριστικά μικρά πλοιάρια ενώ ανατολικά είναι ο Ναυτικός Όμιλος Ραχών. Στην ανατολική πλευρά είναι η αμμώδης παραλία της με ένα τμήμα της οργανωμένο και με υποδομές εξυπηρέτησης των λουομένων. Αναφέρεται ως ξεχωριστός οικισμός επίσημα το 1928 να προσαρτάται στον τότε κοινότητα Ραχών. Σύμφωνα με το Πρόγραμμα «Καλλικράτης» μαζί με τις Ράχες, τους Φούρνους και τη Φτιλιά αποτελούν την τοπική κοινότητα Ραχών η οποία υπάγεται στη δημοτική ενότητα Πελασγίας του Δήμου Στυλίδας και σύμφωνα με την απογραφή του 2011 έχει πληθυσμό 541 κατοίκους.

## Παραπομπές


Κατηγορία:Δήμος Στυλίδας
Κατηγορία:Χωριά της περιφερειακής ενότητας Φθιώτιδας
Αεροδρόμιο Λινάτε

Το **αεροδρόμιο Λινάτε**  είναι το τρίτο διεθνές αεροδρόμιο του Μιλάνου, της δεύτερης μεγαλύτερης πόλης και μεγαλύτερης αστικής περιοχής της Ιταλίας, μετά το αεροδρόμιο Μαλπένσα και το αεροδρόμιο Όριο αλ Σέριο. Με 9.233.475 επιβάτες το 2018, είναι το πέμπτο πιο πολυσύχναστο αεροδρόμιο στην Ιταλία και χρησιμοποιείται ως κόμβος από την ITA Airways.

Το αεροδρόμιο συνδέεται με την πόλη του Μιλάνου με τη γραμμή M4 του μετρό.

## Παραπομπές


Κατηγορία:Κτίρια και κατασκευές στο Μιλάνο
Κατηγορία:Αεροδρόμια στην Ιταλία
Κατηγορία:Λήμματα που περιέχουν κείμενο στα ιταλικά
Δρυμάρια Φθιώτιδας

Τα **Δρυμάρια** ή **Δερμάρια** είναι πολύ μικρός παραθαλάσσιος οικισμός και παραλία της Στερεάς Ελλάδας στην Περιφερειακή Ενότητα Φθιώτιδας.

## Γεωγραφία
Τα Δρυμάρια βρίσκονται στα βόρεια παράλια του Στενού Αρτεμισίου και ένα μικρό κόλπο με βοτσαλωτή παραλία. Απέχει 46 χλμ. Α.-ΒΑ. από τη Στυλίδα (έδρα του δήμου) και 4 χλμ. Α. από τη Γλύφα και το πορθμείο με τον Αγιόκαμπο Ευβοίας. Βόρεια είναι ο αρχαιολογικός χώρος της αρχαίας Αντρώνας όπου έχουν βρεθεί ταφικοί κύκλοι των πρώιμων μυκηναϊκών χρόνων (4ος αιώνας π.χ.) καθώς και σπήλαια που συνδέουν την περιοχή με τη λατρεία της θεάς Δήμητρας. Ως ξεχωριστός οικισμός αναφέρεται για πρώτη φορά το 2011 να απογράφεται στο δήμο Στυλίδος. Σύμφωνα με το Πρόγραμμα Καλλικράτης, μαζί με τη Γλύφα, τον Φανό, το Λιμάνι Βαθυκοίλου και το Παγώνι αποτελούν την τοπική κοινότητα Γλύφας που υπάγεται στη δημοτική ενότητα Πελασγίας του Δήμου Στυλίδας και σύμφωνα με την απογραφή του 2011 έχει πληθυσμό 2 κατοίκους.

## Παραπομπές


## Εξωτερικοί σύνδεσμοι

* Η αρχαία Αντρώνα  από τον κόμβο "Οδυσσέας" του Υπουργείου Πολιτισμού και Αθλητισμού 

Κατηγορία:Δήμος Στυλίδας
Κατηγορία:Χωριά της περιφερειακής ενότητας Φθιώτιδας
Αεροδρόμιο Μαλπένσα

Το **αεροδρόμιο Μαλπένσα**  είναι το μεγαλύτερο διεθνές αεροδρόμιο στη μητροπολιτική περιοχή του Μιλάνου στη βόρεια Ιταλία. Εξυπηρετεί περίπου 17 εκατομμύρια κατοίκους στη Λομβαρδία, το Πεδεμόντιο και την Λιγυρία, καθώς και εκείνους που ζουν στο ελβετικό καντόνι του Τιτσίνο. Το αεροδρόμιο βρίσκεται 49 χιλιόμετρα βορειοδυτικά του κέντρου του Μιλάνου, δίπλα στον ποταμό Τιτσίνο (που χωρίζει την Λομβαρδία και το Πεδεμόντιο). Το αεροδρόμιο διαθέτει δύο τερματικούς σταθμούς (Terminal 1 και Terminal 2) και δύο διαδρόμους, καθώς και έναν ειδικό τερματικό σταθμό εμπορευμάτων.

Το 2019, το αεροδρόμιο Μαλπένσα εξυπηρέτησε 28.846.299 επιβάτες και ήταν το 20ό πιο πολυσύχναστο αεροδρόμιο στην Ευρώπη και το 2ο πιο πολυσύχναστο αεροδρόμιο στην Ιταλία όσον αφορά τους επιβάτες. Μέχρι το 2008, το αεροδρόμιο Μαλπένσα ήταν σημαντικός κόμβος για τον ιταλικό εθνικό αερομεταφορέα Alitalia . Το αεροδρόμιο Μαλπένσα παραμένει το δεύτερο πιο πολυσύχναστο αεροδρόμιο της Ιταλίας για τη διεθνή κυκλοφορία επιβατών (μετά το αεροδρόμιο Φιουμιτσίνο της Ρώμης), και το πιο πολυσύχναστο για εμπορεύματα, που διαχειρίζεται πάνω από 500.000 τόνους διεθνών εμπορευματικών μεταφορών ετησίως.

Το πρώτο βιομηχανικό αεροδρόμιο άνοιξε το 1909 κοντά στο Cascina Malpensa, ένα παλιό αγρόκτημα, από τους Giovanni Agusta και Gianni Caproni για να δοκιμάσουν τα πρωτότυπα των αεροσκαφών τους. Αυτό το αεροδρόμιο άνοιξε στη συνέχεια στην πολιτική αεροπορία το 1948 κατά την περίοδο ανοικοδόμησης μετα τον πόλεμο, προκειμένου να εξυπηρετήσει τη βόρεια περιοχή του Μιλάνου.

## Παραπομπές


Κατηγορία:Αεροδρόμια στην Ιταλία
Κατηγορία:Σελίδες με πηγές CS1 στα Ιταλικά (it)
Κατηγορία:Κτίρια και κατασκευές στο Μιλάνο
Χουλιέτα Ρόσεν

Η **Χουλιέτα Ρόσεν** (*Julieta Rosen*, γεννημένη ως Χουλιέτα Ίνγκριντ Ραμίρες Καμπάνια-Ρόσενλιντ *Julieta Ingrid Ramirez Cabaña-Rosenlind*, 8 Νοεμβρίου 1962 -) είναι Μεξικανή ηθοποιός.

## Φιλμογραφία
**Bianca Vidal* - 1982, ως Νοσοκόμα
**Dias de combate* - 1982, ως Μαρίνα (ταινία)
**Preparatoria* - 1983, (ταινία)
**La fiera* - 1983, ως Νοσοκόμα
**Un solo corazón* - 1983, ως Χουλιέτα 
**Dune* - 1984, ως Ντονσέλα (ταινία)
**Matar o morir* - 1984, ως Ροσάλμπα (ταινία)
**Acorralado* - 1984, ως Αουρόρα (ταινία)
**La traición* - 1984/85, ως Χούλια
**Contrato de la muerte* - 1985, ως Εστέλα (ταινία)
**Enemigos a muerte* - 1985, ως Γκάμπι (ταινία)
**El rey de la vecindad* - 1985, ως Χουανίτα (ταινία)
**El judicial 2* - 1985, (ταινία)
**Senda de gloria* - 1987, ως Αντρέα Άλβαρες
**Encadenados* - 1988/89, ως Μπλάνκα
**Hora marcada* - 1989, ως Μαρίσα (σειρά)
**Orgia de terror* - 1990, (ταινία)
**Crimen en presidio* - 1990, (ταινία)
**Siete en la mira 4* - 1990, (ταινία)
**El Rostro de la Muerte* - 1990, (ταινία)
**Ruleta sangrienta* - 1991, (ταινία)
**Yo soy la ley* - 1991, (ταινία)
**Mi querido viejo* - 1991, ως Μαρία Λουίσα (ταινία)
**Madres egoístas* - 1991, ως Ρακέλ Ρίβας Καντού
**Ibero América Hoy* - 1992, (εκπομπή)
**Al filo del terror* - 1992, ως Ντιάνα Λι (ταινία)
**Colmillos, el hombre lobo* - 1993, ως Τάρα (ταινία)
**Amor a la medida* - 1993, ως Μαρία Ελένα (ταινία)
**Windrunner* - 1994, (ταινία)
**Viper* - 1995, ως Βίβικα Λα Πας (σειρά)
**Mujer, casos de la vida real* - 1995/97, (σειρά)
**Cuando existe el amor* - 1996, (σειρά)
**La antorcha encendida* - 1996, ως Μανουέλα δε Σότο
**Confidente de secundaria* - 1996, ως Κριστίνα
**Siempre existe la esperanza* - 1997, (σειρά)
**Blanco perfecto* - 1997, ως Ισαμπέλα Σαντιάγο Κασίγιας (ταινία)
**The Mask of Zorro* - 1998, ως Εσπεράνσα ντε λα Βέγα (ταινία)
**[[Κόλαση στον Παράδεισο|Infierno en el paraíso]]* - 1999, ως Φερνάντα Πρέγο ντε Βαλβίδια
**¡Viva Vegas!* - 2000/01, ως Ντολόρες "Λόλα" Βέγα (σειρά)
**El amor no tiene precio* - 2005, ως Κοράλια ντε Ερρέρα/Ελισαμπέτ Αλεξάντερ
**Mi vida eres tú* - 2006, ως Άνχελα Μποργία
**Bajo las riendas del amor* - 2007, ως Ελοίσα Ρεντόν ντε Κορκουέρα
**Amas de casa desesperadas* - 2008, ως Ρεχίνα Σοτομαγιόρ (σειρά)
**Vuélveme a querer* - 2009, ως Βαλέρια Μοντέρο
**Pecadora* - 2009, ως Αμπάρ
**[[Όταν ερωτεύομαι|Cuando me enamoro]]* - 2010/11, ως Ρεχίνα Σομπερόν χηρ. ντε Γκάμπα
**El Talismán* - 2012, ως Ελβίρα Νάχερα
**[[Γειτονιά της αγάπης|Amor de barrio]]* - 2015, ως Μπλάνκα Εστέλα Μπερνάλ ντε Καντοράλ
**[[Η Κατάρα μου|Mi adorable maldición]]* - 2017, ως Σουσάνα

## Υποψηφιότητες
;Βραβεία TVyNovelas

## Παραπομπές


## Εξωτερικοί Σύνδεσμοι

* 
*Julieta Rosen  at Esmas.com

Κατηγορία:Μεξικανές ηθοποιοί κινηματογράφου
Κατηγορία:Μεξικανές ηθοποιοί τηλεόρασης
Καντόνι του Άπεντσελ Άουσερροντεν

Το **καντόνι του Άπεντσελ Άουσερροντεν** ( , στα Αγγλικά μερικές φορές **Appenzell Outer Rhodes**) είναι καντόνι της Ελβετίας. Η έδρα της κυβέρνησης και του κοινοβουλίου είναι το Χεριζάου, ενώ οι δικαστικές αρχές εδρεύουν στο Τρόγκεν. Το Άπεντσελ Άουσερροντεν βρίσκεται στα βορειοανατολικά της Ελβετίας και συνορεύει με τα καντόνια του Σανκτ Γκάλεν και του Άπεντσελ Ίνερροντεν.

## Ιστορία
Ο οικισμός στο Άπεντσελ ανάγεται στον 7ο και 8ο αιώνα δίπλα στον ποταμό Γκλατ. Το μοναστήρι του Σανκτ Γκάλεν είχε μεγάλη επιρροή στον πληθυσμό της περιοχής. Το 907 αναφέρεται για πρώτη φορά το Χεριζάου, ενώ το καντόνι Άπεντσελ (Appenzell: *abbatis cella*) ονομάστηκε έτσι για πρώτη φορά το 1071.

## Πολιτική
Το Μέγα Συμβούλιο του καντονιού είναι το νομοθετικό σώμα. Αποτελείται από 140 έδρες, με τα μέλη του να εκλέγονται κάθε τέσσερα χρόνια. Οι τελευταίες εκλογές διενεργήθηκαν στις 18 Οκτωβρίου 2020.

Η σύνθεση της βουλής του καντονιού μετά τις εκλογές του 2007  είναι:

### Landammann
Ο ανώτερος δικαστής (Landammann) είναι ο επικεφαλής του καντονιού. Από την 1η Ιουνίου 2025 στο αξίωμα υπηρετεί ο Χανσουέλι Ρόιτεγκερ.

## Παραπομπές


Κατηγορία:Καντόνια της Ελβετίας
Κατηγορία:Σελίδες με πηγές CS1 στα Γερμανικά (de)
Καντόνι του Άπεντσελ Ίνερροντεν

Το **καντόνι του Άπεντσελ Ίνερροντεν** (  στα Αγγλικά, μερικές φορές το **Appenzell Inner-Rhodes**) είναι το μικρότερο καντόνι της Ελβετίας σε πληθυσμό και το δεύτερο μικρότερο σε έκταση, με το καντόνι της Βασιλείας να είναι το μικρότερο. Ήταν το τελευταίο ελβετικό καντόνι που έδωσε στις γυναίκες το δικαίωμα ψήφου για τοπικά θέματα, το 1991.

Το όνομα Άπεντσελ (*Appenzell*, ) σημαίνει «κελί (δηλ. κτήμα) του ηγούμενου». Αυτό αναφέρεται στο αβαείο του Σανκτ Γκάλεν, το οποίο είχε μεγάλη επιρροή στην περιοχή. Μέχρι τα μέσα του 11ου αιώνα οι ηγούμενοί του είχαν καθιερώσει την κυριαρχία τους στην γη που αργότερα ονομάστηκε Άπεντσελ. Οι πρώτοι κάτοικοί της ήταν πιθανότατα Ρωμαίοι, οι οποίοι με τον χρόνο εκγερμανίστηκαν.

## Διοίκηση
Πρόεδρος του Καντονίου (Regierender Landammann) τελεί ο Ρόλαντ Ντέλερ από τις 27 Απριλίου 2025.

## Παραπομπές


## Εξωτερικοί σύνδεσμοι
* 

Κατηγορία:Καντόνια της Ελβετίας
Κατηγορία:Σελίδες με πηγές CS1 στα Γερμανικά (de)
Πόρτα Σαβοΐα

Η **Πόρτα Σαβοΐα** (*Porta Savoia*) είναι ρωμαϊκή πύλη, που βρίσκεται δίπλα στον καθεδρικό ναό του Σαν Τζιόυστο, στη Σούσα, στη μητροπολιτική πόλη του Τορίνου, στη βόρεια Ιταλία. Αποτελεί χαρακτηριστικό δείγμα στρατιωτικής ρωμαϊκής αρχιτεκτονικής στη περιοχή της Βάλε ντι Σούσα. 

Αριστερά και δεξιά της πύλης υπάρχουν δύο μεγάλοι κυλινδρικοί πύργοι, οι οποίοι μέχρι περίπου το ύψος των έξι μέτρων δεν έχουν παράθυρα ενώ ψηλότερα έχουν τρεις σειρές με μονά κλιμακωτά ανοίγματα. Στο τμήμα του κτίσματος ανάμεσα στους πύργους και πάνω από την αψίδα υπάρχουν τέσσερις σειρές ανοίγματα. Ειδικότερα η πρώτη και η τρίτη έχουν από τρία ανοίγματα ενώ οι άλλες από δύο.  Το 1750 έγιναν εργασίες για να μεγαλώσει το άνοιγμα και το ύψος της πύλης.

Από τη Πόρτα Σαβοΐα ξεκινούσε ο δρόμος που οδηγούσε μέσω του περάσματος Colle del Moncenisio στη περιοχή της Σαβοΐας, γεγονός στο οποίο οφείλεται το όνομα της. Μπροστά στη Πόρτα Σαβοΐα βρίσκεται η πλατεία Σαβοΐα. 

## Παραπομπές


Κατηγορία:Κτίρια και κατασκευές στην Ιταλία
Κατηγορία:Ρωμαϊκές οχυρώσεις
Κατηγορία:Πύλες (αρχιτεκτονική)
Καντόνι του Βαλαί

Το **καντόνι του Βαλαί** (, , ) είναι ένα από τα 26 καντόνια της Ελβετίας, που βρίσκεται στο νοτιοδυτικό τμήμα της χώρας, γύρω από την κοιλάδα του Ροδανού, από τις πηγές του ως την λίμνη της Γενεύης. Το καντόνι είναι μία από τις ξηρότερες περιοχές της Ελβετίας στην κεντρική κοιλάδα του Ροδανού και μεταξύ των υγρότερων, με μεγάλες ποσότητες χιονιού και βροχής στις υψηλότερες κορυφές της Ελβετίας. Το καντόνι του Βαλαί είναι ευρέως γνωστό για τις πόλεις Μάττερχορν και θέρετρα όπως τα Crans-Montana, Saas Fee, Verbier και Τσερμάτ. Αποτελείται από 13 περιοχές (εξ ου και τα 13 αστέρια στη σημαία του) και η πρωτεύουσά του είναι το Σιόν.

## Παραπομπές


### Πρόεδρος Κρατικού Συμβουλίου
Πρόεδρος του Κρατικού Συμβουλίου από την 1η Μαΐου 2025 υπηρετεί ο Ματίας Ρεϊνάρ.

## Εξωτερικοί σύνδεσμοι
* 

Κατηγορία:Καντόνια της Ελβετίας
*
Κατηγορία:Σελίδες με πηγές CS1 στα Γερμανικά (de)
Κατηγορία:Λήμματα που περιέχουν κείμενο στα γερμανικά
Κατηγορία:Λήμματα που περιέχουν κείμενο στα γαλλικά
Καντόνι του Γκριζούν

Το **καντόνι του Γκριζούν** (ραιτορωμανικά: Chantun Grischun [ɡʁiˈʒun]) ή **Γκραουμπύντεν** () ή **Γκριτζόνι** () ή **Γκριζόν** () είναι το μεγαλύτερο και ανατολικότερο καντόνι της Ελβετίας, καθώς και το πιο αραιοκατοικημένο. Έχει διεθνή σύνορα με την Ιταλία, την Αυστρία και το Λίχτενσταϊν. Το γερμανικό του όνομα, *Graubünden* (μεταφράζεται ως «Γκρίζες Ενώσεις»), αναφέρεται στην αφετηρία του καντονίου ως ομοσπονδίας (από το 1471) τριών τοπικών συμμαχιών, της «Ένωσης του Οίκου του Θεού», της «Γκρίζας Ένωσης» και της «Ένωσης των Δέκα Δικαιοδοσιών». Το ρομανσικό όνομα του καντονιού, *Grischun*, μεταφράζεται ως «Μεγάλο Γκρι», ενώ το *La Grischa* μεταφράζεται ως «Η Γκρι», αναφερόμενο στην Γκρίζα Ένωση. Το εραλδικό σύμβολο του καντονιού είναι ο αλπικός αίγαγρος.

Η πρωτεύουσα και μοναδική μεγάλη πόλη του καντονίου είναι η Κουρ, η αρχαιότερη πόλη της Ελβετίας (λατινικά: *Curia Raetorum*, Κουρία των Ραιτών). Είναι το μοναδικό επίσημα τρίγλωσσο καντόνι και το μόνο με επίσημη γλώσσα τα ρομανσικά. Οι κύριες μητρικές γλώσσες των γηγενών κατοίκων είναι τα ελβετικά γερμανικά (της πλειοψηφίας των κατοίκων από το 1920), τα ρομανσικά (της πλειοψηφίας των κατοίκων όταν έγινε καντόνι της Ελβετίας το 1803) και τα ελβετικά ιταλικά. Η ποικιλομορφία του καντονιού συχνά συγκρίνεται με την ποικιλομορφία συνολικά της Ελβετίας, γι' αυτό και αποκαλείται «Μικρή Ελβετία». Το 2019 το καντόνι είχε πληθυσμό 199.021 κατοίκους.

Μία από τις πατρίδες των χειμερινών αθλημάτων, το καντόνι αποτελεί σημαντικό τουριστικό προορισμό καθ' όλη τη διάρκεια του χρόνου, καθώς εκεί βρίσκονται πολλά αλπικά θέρετρα, με γνωστότερα το Νταβός και το Σανκτ Μόριτς.

## Διοίκηση
Από την 1η Ιανουαρίου 2026 ο Μάρτιν Μπίλερ τελεί πρόεδρος της κυβέρνησης.

## Παραπομπές


## Εξωτερικοί σύνδεσμοι
* 

Κατηγορία:Καντόνια της Ελβετίας
Κατηγορία:Σελίδες με πηγές CS1 στα Γερμανικά (de)
Κατηγορία:Λήμματα που περιέχουν κείμενο στα γαλλικά
Κατηγορία:Λήμματα που περιέχουν κείμενο στα ιταλικά
Κατηγορία:Λήμματα που περιέχουν κείμενο στα γερμανικά
Καντόνι του Γκλάρους

Το **καντόνι του Γκλάρους** () είναι καντόνι στην ανατολική κεντρική Ελβετία. Πρωτεύουσά του είναι το Γκλάρους. Ο πληθυσμός του μιλάει μια αλεμαννική διάλεκτο. Η πλειοψηφία του πληθυσμού (81%) αυτοχαρακτηρίζεται ως χριστιανική, ομοιόμορφα κατανεμημένη σε προτεστάντες και ρωμαιοκαθολικούς.

## Παραπομπές


## Εξωτερικοί σύνδεσμοι
* 

Κατηγορία:Καντόνια της Ελβετίας
Κατηγορία:Σελίδες με πηγές CS1 στα Γερμανικά (de)
Διεθνής Ομοσπονδία Άρσης Βαρών

Η **Διεθνής Ομοσπονδία Άρσης Βαρών** (ΔΟΑΒ, αγγλικά: *International Weightlifting Federation* - IWF), με έδρα τη Λωζάνη από το 2022, είναι ο διεθνής διοικητικός φορέας για το άθλημα της άρσης βαρών.

Η ΔΟΑΒ ιδρύθηκε το 1905 και έχει 187 κράτη μέλη. Πρόεδρος της ΔΟΑΒ είναι ο Μοχάμεντ Χασάν Τζαλούντ από το Ιράκ.

Αρχικά ονομαζόταν * Fédération Haltéphile International* (FHI) και άλλαξε το όνομά σε ΔΟΑΒ (IWF) μεταξύ των Θερινών Ολυμπιακών Αγώνων του 1972 και του 1976.

Οι συνδεδεμένες ηπειρωτικές ομοσπονδίες της είναι:

* Αφρικανική Ομοσπονδία Άρσης Βαρών
* Ασιατική Ομοσπονδία Άρσης Βαρών
* Ευρωπαϊκή Ομοσπονδία Άρσης Βαρών
* Ομοσπονδία Άρσης Βαρών της Ωκεανίας
* Παναμερικανική Ομοσπονδία Άρσης Βαρών

## Διοργανώσεις

* Παγκόσμιο Πρωτάθλημα Άρσης Βαρών
* Παγκόσμιο Πρωτάθλημα Άρσης Βαρών Παίδων
* Παγκόσμιο Πρωτάθλημα Άρσης Βαρών Νέων

## Παραπομπές


## Εξωτερικοί σύνδεσμοι
* 

Κατηγορία:Διεθνείς αθλητικές ομοσπονδίες
Κατηγορία:Άρση βαρών
Κατηγορία:Λωζάνη
Ισλαμικοί Αγώνες Αλληλεγγύης

Οι **Ισλαμικοί Αγώνες Αλληλεγγύης** () είναι πολυεθνική πολυαθλητική διοργάνωση. Στους Αγώνες συμμετέχουν οι κορυφαίοι αθλητές του Οργανισμού Ισλαμικής Διάσκεψης που αγωνίζονται σε μια ποικιλία αθλημάτων. Οι αγώνες Αλληλεγγύης δημιουργήθηκαν αρχικά για να ενισχύσουν την ισλαμική συντροφικότητα και να ενισχύσουν τις αξίες του Ισλάμ, κυρίως για τους νέους.***' Η [[Ομοσπονδία Αθλημάτων Ισλαμικής Αλληλεγγύης]] (ΟΑΙΑ) και ο [[Οργανισμός Ισλαμικής Διάσκεψης]] (ΟΙΔ) είναι οι οργανισμοί που είναι υπεύθυνοι για τη διεύθυνση και τον έλεγχο των Ισλαμικών Αγώνων Αλληλεγγύης. Η ΟΑΙΑ προσπαθεί να βελτιώσει την ισλαμική αλληλεγγύη, να προωθήσει την ισλαμική ταυτότητα στον αθλητισμό και να βοηθήσει στη μείωση των διακρίσεων έναντι των [[Μουσουλμάνος|μουσουλμάνων]].

== Ιστορία ==
Η αρχική ιδέα για τους Αγώνες Αλληλεγγύης προέρχεται από τον Πρίγκιπα [[Φαιζάλ μπιν Φαχντ μπιν Αμπντουλαζίζ]], κατά τη διάρκεια της Τρίτης Ισλαμικής Συνόδου Κορυφής το 1981.***' Οι πρώτοι Αγώνες Αλληλεγγύης πραγματοποιήθηκαν το 2005 στη Σαουδική Αραβία και επί του παρόντος συμμετέχουν 57 μέλη του Οργανισμού Ισλαμικής Διάσκεψης. Το 2005, στους αγώνες συμμετείχαν μόνο άνδρες, με 7.000 αθλητές από 54 χώρες που συμμετείχαν σε δεκατρία διαφορετικά αθλήματα. Οι γυναίκες επιτρέπεται τώρα να συμμετέχουν στους αγώνες, αλλά αγωνίζονται σε διαφορετικές ημέρες από τους άνδρες. Οι μη μουσουλμάνοι πολίτες στα κράτη μέλη επιτρέπεται επίσης να συμμετέχουν στους αγώνες. Λέγεται ότι έχουν τους περισσότερους συμμετέχοντες σε ένα αθλητικό γεγονός, εκτός των Ολυμπιακών Αγώνων.

Ένα δεύτερο γεγονός, το οποίο είχε αρχικά προγραμματιστεί να πραγματοποιηθεί τον Οκτώβριο του 2009 στο Ιράν και αργότερα είχε προγραμματιστεί εκ νέου για τον Απρίλιο του 2010, ακυρώθηκε μετά από διαφωνία μεταξύ του Ιράν και του Αραβικού κόσμου σχετικά με τη χρήση του όρου Περσικός Κόλπος στα λογότυπα για τους Αγώνες, καθώς ορισμένες χώρες στον αραβικό κόσμο χρησιμοποιούν τον πλασματικό όρο «Αραβικός Κόλπος» για να αναφερθούν στον Περσικό Κόλπο. Η διαφωνία για το όνομα υπήρξε μια επαναλαμβανόμενη πηγή δυσαρμονίας μεταξύ των αραβικών κρατών και του Ιράν. Η τελευταία έκδοση πραγματοποιήθηκε στο Μπακού, στις 12–22 Μαΐου 2017.

Με το επίπεδο πολιτικού κατακερματισμού, τις ελλείψεις στην οικονομική ανάπτυξη σε πολλές μουσουλμανικές χώρες και το οικονομικό κόστος των αγώνων Ισλαμικής Αλληλεγγύης, η μακροζωία των αγώνων θα είναι μια μεγάλη πρόκληση.****

## Εκδόσεις

## Αθλήματα
27 αθλήματα έχουν παρουσιαστεί στους Αγώνες Ισλαμικής Αλληλεγγύης.

## Σημειώσεις


## Παραπομπές


## Εξωτερικοί σύνδεσμοι
* Επίσημος ιστότοπος Μπακού 2017

Κατηγορία:Πολυαθλητικές διοργανώσεις
Καντόνι του Ιούρα

Η **Δημοκρατία και καντόνι του Ιούρα** () είναι το νεότερο από τα 26 ελβετικά καντόνια. Ιδρύθηκε το 1979 και βρίσκεται στο βορειοδυτικό τμήμα της Ελβετίας. Πρωτεύουσά του είναι το Ντελεμόν (*Delémont*). Συνορεύει με τα καντόνια της Βασιλείας-επαρχία, της Βέρνης, του Νεσατέλ, του Σόλοτουρν και τις γαλλικές περιοχές Βουργουνδία-Φρανς-Κοντέ και Γκραντ Εστ.

## Διοίκηση
Η Ροζαλί Μπερέ Σίες είναι η πρόεδρος της κυβέρνησης από την 1η Ιανουαρίου 2026.

## Παραπομπές


## Εξωτερικοί σύνδεσμοι
* 

Κατηγορία:Καντόνια της Ελβετίας
Κατηγορία:Σελίδες με πηγές CS1 στα Γερμανικά (de)
Κατηγορία:Λήμματα που περιέχουν κείμενο στα γαλλικά
Silent Hill (αποσαφήνιση)

***Silent Hill*** ονομάζεται μια ιαπωνική σειρά βιντεοπαιχνιδιών. Μπορεί να αναφέρεται στα παρακάτω: 

* *[[Silent Hill]]*
* *[[Silent Hill (βιντεοπαιχνίδι)]]*
* *[[Silent Hill 2]]*
* *[[Silent Hill 3]]*
* *[[Silent Hill HD Collection]]*
* *[[Silent Hill 4: The Room]]*
* *[[Silent Hill: Origins]]*
* *[[Silent Hill: Homecoming]]*
* *[[Silent Hill: Shattered Memories]]*
* *[[Silent Hill: Downpour]]*
* *[[Silent Hill: The Arcade]]*
* *[[Silent Hill: Orphan]]*
* *[[Silent Hill: The Escape]]*
* *[[Silent Hill: Book of Memories]]*
* *[[Silent Hill (κόμικς)]]*
* *[[Silent Hill (νουβέλα)]]*
* *[[Silent Hill (ταινία)]]
* *Silent Hill: Revelation*
* *Silent Hill f*
* *Silent Hill 2 (επερχόμενο βιντεοπαιχνίδι)''
Λαμιώδη

Τα **Λαμιώδη **(λατ. *Lamiáles*) είναι τάξη αγγειόσπερμων φυτών. Σύμφωνα με το σύστημα APG IV ανήκει στην ομάδα Asterids. Τα φύλλα συνήθως αντίθετα, άνθη ακτινόμορφα ή ζυγόμορφα.

## Ταξινομία
Η τάξη *Λαμιώδη *περιλαμβάνει τις εξής οικογένειες:

* *[[Acanthaceae]]*
* Βιγνονιοειδή (*Bignoniaceae*)
* *[[Byblidaceae]]*
* *[[Calceolariaceae]]*
* *[[Carlemanniaceae]]*
* *[[Gesneriaceae]]*
* Λαμιοειδή/Χειλανθή (*Lamiaceae*/*Labiatae*)
* *[[Lentibulariaceae]]*
* *[[Linderniaceae]]*
* *[[Martyniaceae]]*
* *[[Mazaceae]]*
* Ελαιοειδή (*Oleaceae*)
* *[[Orobanchaceae]]*
* *[[Paulowniaceae]]*
* *[[Pedaliaceae]]*
* *[[Peltantheraceae]]*
* *[[Phrymaceae]]*
* Πλανταγινοειδή (*Plantaginaceae*)
* *[[Plocospermataceae]]*
* *[[Schlegeliaceae]]*
* Χοιραδιοειδή (*Scrophulariaceae*)
* *[[Stilbaceae]]*
* *[[Tetrachondraceae]]*
* *[[Thomandersiaceae]]*
* *[[Verbenaceae]]*


## Κλαδόγραμμα
Παρακάτω παρατίθεται το κλαδόγραμμα του κλάδου των αστεριδών που δείχνει υποθετικές συγγενικές σχέσεις της τάξεως των Λαμιώδων σύμφωνα με το σύστημα APG IV (2016).

## Παραπομπές


## Εξωτερικοί σύνδεσμοι
*
Στάδιο Γιόχαν Κρόιφ

Το **Στάδιο Γιόχαν Κρόιφ** (καταλανικά: *Estadi Johan Cruyff*) είναι γήπεδο ποδοσφαίρου που χρησιμοποιεί η Μπαρτσελόνα, στο Σαν Ζοάν Ντεσπί της Επαρχίας της Βαρκελώνης στην Καταλονία της Ισπανίας, το οποίο βρίσκεται δίπλα στο Θιουτάτ Εσπορτίβα Ζοάν Γκαμπέρ, το προπονητικό κέντρο του συλλόγου και την ακαδημία νέων. Ονομάστηκε από τον Ολλανδό θρύλο του ποδοσφαίρου, Γιόχαν Κρόιφ. 

Είναι γήπεδο κατηγορίας 3 της UEFA και χωρητικότητας 6.000 θεατών. Ως μέρος του σχεδίου Espai Barça, είναι η αντικατάσταση του Μίνι Εστάντι, το οποίο έχει προγραμματιστεί για κατεδάφιση μετά την κατασκευή του σταδίου.

thumb|Φωτογραφία του 2019

## Ιστορία
Το Στάδιο Γιόχαν Κρόιφ ξεκίνησε να φτιάχνετε στις 14 Σεπτεμβρίου 2017 και ολοκληρώθηκε το καλοκαίρι του 2019. Άνοιξε στις 27 Αυγούστου 2019 με έναν φιλικό αγώνα μεταξύ των ομάδων κάτω των 19 ετών της Μπαρτσελόνα και του Άγιαξ. Ο αγώνας έληξε με σκορ 0-2 υπέρ του Άγιαξ. Στις 26 Αυγούστου 2019, μια ημέρα πριν από το επίσημο άνοιγμα του σταδίου στο κοινό, η Μπαρτσελόνα απέτισε φόρο τιμής στον Κρόιφ, αποκαλύπτοντας το άγαλμά του στο Καμπ Νόου.

## Παραπομπές


Κατηγορία:Στάδια ποδοσφαίρου στην Καταλωνία
Κατηγορία:Μπαρτσελόνα Β (ποδόσφαιρο)
Κατηγορία:Αθλητικές εγκαταστάσεις στη Βαρκελώνη
Κατηγορία:Μπαρτσελόνα (ποδόσφαιρο)
Κατηγορία:Γιόχαν Κρόιφ
Joma

Η **Joma** () είναι ισπανική εταιρεία κατασκευαστής αθλητικών ενδυμάτων, η οποία επί του παρόντος παράγει υποδήματα και ρούχα για ποδόσφαιρο, ποδόσφαιρο σάλας, καλαθοσφαίριση, χειροσφαίριση, πετοσφαίριση, τρέξιμο, αντισφαίριση, πάντελ και γυμναστική. Η έδρα της βρίσκεται στην Ισπανία.

Η Joma ιδρύθηκε το 1965 για παραγωγή παπουτσιών γενικής χρήσης. Το 1968, η εταιρεία άρχισε να ειδικεύεται στην παραγωγή και διανομή αθλητικών υποδημάτων. Μετά από σχετική επιτυχία, η Joma αποφάσισε να μπει στην αγορά του ποδοσφαίρου, αποκτώντας μεγάλη επιτυχία και έγινε ο ηγέτης στη χώρα της, κατά συνέπεια και με διεθνή επιτυχία. Τελικά, η Joma Sport άνοιξε γραφεία στις Ηνωμένες Πολιτείες, την Ευρώπη και την Ασία και βρίσκεται σήμερα σε περισσότερες από 70 χώρες σε όλο τον κόσμο. Η μάρκα Joma Sport είναι στην πρώτη δεκάδα στην παγκόσμια κατάταξη.

## Χορηγίες

### Ολυμπιακές επιτροπές

*  Βουλγαρία
*  Μάλτα
*  Μεξικό
*  Μαρόκο
*  Μολδαβία
*  Πορτογαλία
*  Ισπανία

### Ποδόσφαιρο

#### Εθνικές ομάδες

##### Αμερική

* 
* 
* 
* 

##### Ασία

* 
* 
* 
* 

##### Ευρώπη

* 
* 
* 
* 

## Παραπομπές


## Εξωτερικοί σύνδεσμοι
* 
* Γνώμη: Breve historia y datos sobre Joma  (ισπανικά)

Κατηγορία:Κατασκευαστές αθλητικών ενδυμάτων
Κατηγορία:Κατασκευαστές αθλητικών ειδών της Ισπανίας
Κατηγορία:Ισπανικά εμπορικά σήματα
Κατηγορία:Μάρκες αθλητικών ειδών
Εθνικό Μουσείο Μνήμης Σόακαν

Το **Εθνικό Μουσείο Μνήμης Σόακαν (昭和館, ''Shōwakan'')** είναι ένα μουσείο στην περιοχή Τσιγιόντα στο Τόκιο της Ιαπωνίας. Το μουσείο αυτό είναι επίσης γνωστό απλά ως «**Σόακαν**» (***Shōwakan***). Ονομάζεται Σόακαν, γιατί αναφέρεται στην περίοδο Σόοα (Shōwa), που αντιστοιχεί στην περίοδο βασιλείας του αυτοκράτορα Σόοα (Shōwa) (Χιροχίτο) (1926-1989).

## Περισσότερες πληροφορίες
Το μουσείο διοικείται από το Υπουργείο Υγείας, Εργασίας και κοινωνικής πρόνοιας. Στο μουσείο εκτίθενται αντικείμενα, που απεικονίζουν την καθημερινή ζωή των Ιαπώνων κατά τη διάρκεια του Δεύτερου Παγκοσμίου Πολέμου και κατά την περίοδο μετά το τέλος του Δεύτερου Παγκοσμίου Πολέμου. Βρίσκεται κοντά στο σταθμό Κουντανσίτα, στη βόρεια πλευρά του πάρκου Κιτανομάρου-κοέν σε κοντινή απόσταση από το ιερό Γιασουκούνι-τζίντζα. Το κτήριο σχεδιάστηκε από τον Ιάπωνα αρχιτέκτονα Κιγιονόρι Κικουτάκε και άρχισε να λειτουργεί το 1999. Ανακαινίστηκε το 2013 και ανάμεσα στα εκθέματα μπορεί κανείς να δει παλιές φωτογραφίες, οικιακές συσκευές, περιοδικά, βιβλία και ρούχα εκείνης της ταραγμένης εποχής. Ο επισκέπτης μπορεί να καταλάβει τις κακουχίες των απλών Ιαπώνων κατά τη διάρκεια του Δεύτερου Παγκοσμίου Πολέμου και μετά το τέλος του πολέμου. Υπάρχει δυνατότητα στον επισκέπτη να παρακολουθήσει οπτικοακουστικό υλικό με τη χρήση ηλεκτρονικών υπολογιστών, που βρίσκονται στο χώρο του μουσείου. Γίνεται αναφορά στους βομβαρδισμούς του Τόκιο και άλλων πόλεων της Ιαπωνίας κατά τη διάρκεια του Δεύτερου Παγκοσμίου Πολέμου και δείχνει τον αριθμό των θυμάτων. Υπήρξε μεγάλη διαμάχη για την κατασκευή αυτού του μουσείου, που δημιουργήθηκε ύστερα από ισχυρές πιέσεις του Ιαπωνικού συλλόγου των οικογενειών θυμάτων του Δεύτερου Παγκοσμίου Πολέμου. Αρχικά σχέδια να συμπεριληφθούν στα εκθέματα πληροφορίες για τη σφαγή στη Ναντσίνγκ εγκαταλείφθηκαν. Ιστορικοί, που ήταν σύμβουλοι της κυβέρνησης για το θέμα του νέου μουσείου, παραιτήθηκαν διαμαρτυρόμενοι. Μία ομάδα 13 οργανώσεων σε ένδειξη διαμαρτυρίας κινήθηκε δικαστικά, για να σταματήσει η κατασκευή του νέου μουσείου λόγω της μονόπλευρης παρουσίασης των ιστορικών γεγονότων.

## Εικόνες

Αρχείο:National Showa Memorial Museum - Nov 15 2015.jpg
Αρχείο:National Showa Memorial Museum Night View 07.jpg
Αρχείο:National Showa Memorial Museum Night View 05.jpg
Αρχείο:Showa kan.jpg
Αρχείο:National Showa Memorial Museum and Kudan Kaikan Night View.jpg


## Εξωτερικοί σύνδεσμοι
* επίσημη ιστοσελίδα του Εθνικού Μουσείου Σόακαν

## Παραπομπές


Κατηγορία:Κτίρια και κατασκευές στο Τόκιο
Κατηγορία:Αξιοθέατα στην Ιαπωνία
Γενθιανώδη

Τα **Γενθιανώδη **(λατ. *Gentianales*) είναι τάξη των αγγειόσπερμων φυτών. Περιλαμβάνει 1138 γένους και πάνω από τα 16 000 είδους. Πάνω από τα 80% των ειδών της τάξεως ανήκει στην οικογένεια Ερυθροδανοειδών *(Rubiaceae)*. 
## Σύστημα APG II
Σύμφωνα με το σύστημα APG II (2003) η τάξη των γενθιανώδων εντάσσεται στην ομάδα euasterids I και υποδιαιρείται σε 5 οικογένειες: 
* *[[Apocynaceae]]*
* *[[Gelsemiaceae]]*
* *[[Gentianaceae]]*
* *[[Loganiaceae]]*
* *[[Rubiaceae]]*
## Σύστημα Cronquist
Σύμφωνα με το σύστημα του Cronquist (1981) η τάξη περιλαμβάνει τις εξής οικογένειες:
* *[[Apocynaceae]]*
* *[[Asclepiadaceae]]*
* *[[Gentianaceae]]*
* *[[Loganiaceae]]*
* *[[Retziaceae]]*
* *[[Saccifoliaceae]]*
## Κλαδόγραμμα
Παρακάτω παρατίθεται το κλαδόγραμμα του κλάδου των αστεριδών που δείχνει υποθετικές συγγενικές σχέσεις της τάξεως των Γενθιανώδων σύμφωνα με το σύστημα APG IV (2016).

## Καλλιέργεια
Στην τάξη Γενθιανώδη ανήκει γένος Καφέα ή Καφεόδεντρο (*Coffea*) και επίσης μερικά καλλωπιστικά φυτά όπως *Nerium* ή πικροδάφνη, *Gardenia jasminoides* ή γαρδένια, *Pluméria rúbra* ή πλουμέρια.

## Παραπομπές


## Εξωτερικοί σύνδεσμοι
*
Μαρίνος (Κόμης των Εξκουβιτόρων)

Ο **Μαρίνος** ήταν βυζαντινός στρατιωτικός του 6ου αιώνα, κατά τη διάρκεια της βασιλείας του αυτοκράτορα Ιουστινιανού. 

Μεταξύ 561-562, ήταν ο κόμης (διοικητής) του τάγματος των εξκουβιτόρων. Τον Νοέμβριο του 561, στάλθηκε με έναν περιφερειακό κουράτορα, άγνωστου ονόματος, για να καταστείλει τη βία στην πρωτεύουσα. 

Τον Μάιο του 562, στάλθηκε ξανά για να ελέγξει τις φατρίες, αυτή τη φορά με τον κουροπαλάτη Ιουστίνο. Τον Δεκέμβριο του 562, αυτός και ο Κωνσταντιανός διεξήγαγαν περαιτέρω ανακρίσεις για τη συνωμοσία του Νοεμβρίου 562 για τη δολοφονία του Ιουστινιανού.

## Παραπομπές


## Πηγές
* Martindale, John R.; Jones, Arnold Hugh Martin; Morris, John (1992). «Marinus 2». The Prosopography of the Later Roman Empire - Volume III, AD 527–641. Cambridge e Nova Iorque: Cambridge University Press. ISBN 0-521-20160-8

Κατηγορία:Κόμητες των Εξκουβιτόρων
Κατηγορία:Βυζαντινοί του 6ου αιώνα
Καντόνι του Νίντβαλντεν

Το **καντόνι του Νίντβαλντεν**, ή **καντόνι του Νίντβαλτν** () είναι ένα από τα 26 καντόνια της Ελβετίας. Βρίσκεται στο κέντρο της χώρας. Ο πληθυσμός του είναι 43.087 (το 2019) εκ των οποίων το 10% περίπου είναι αλλοδαποί. Πρωτεύουσά του είναι το Στανς.
## Διοίκηση
### Landammann
Ο ανώτερος δικαστής (Landammann) είναι ο επικεφαλής του καντονιού. Από την 1η Ιουλίου 2025 στο αξίωμα υπηρετεί ο Ότμαρ Φίλιγκερ.

## Παραπομπές


## Παραπομπές


Κατηγορία:Καντόνια της Ελβετίας
Κατηγορία:Σελίδες με πηγές CS1 στα Γερμανικά (de)
Κατηγορία:Λήμματα που περιέχουν κείμενο στα γαλλικά
Καντόνι του Νεσατέλ

Η **Δημοκρατία και Καντόνι του Νεσατέλ** () είναι ένα γαλλόφωνο καντόνι στη δυτική Ελβετία. Το 2019 ο πληθυσμός του ήταν 176.496 κάτοικοι, εκ των οποίων περί το 23% ήταν αλλοδαποί. Πρωτεύουσα του καντονιού είναι το Νεσατέλ.

## Ιστορία
Το Νεσατέλ είναι το μόνο μέλος της σημερινής Ελβετίας που εισήλθε στη Συνομοσπονδία ως πριγκιπάτο (το 1814) και έχει μια μοναδική ιστορία. Ο πρώτος αναφερόμενος ηγέτης του, ο Ροδόλφος Γ΄ της Βουργουνδίας, ανέφερε το Νεσατέλ στη διαθήκη του το 1032. Το 1405, οι πόλεις της Βέρνης και του Νεσατέλ συνενώθηκαν. Τα εδάφη του Νεσατέλ είχαν περιέλθει στον Οίκο του Τσέρινγκεν του Φράιμπουργκ στα τέλη του 14ου αιώνα ως κληρονομιά από την άτεκνη Ελισάβετ, κόμισσα του Νεσατέλ, στους ανιψιούς της και στη συνέχεια το 1458 στον Οίκο του Μπάντεν.

Ο Γάλλος ιεροκήρυκας Γκιγιόμ Φαρέλ (*Guillaume Farel*) έφερε τις διδασκαλίες της Προτεσταντικής Μεταρρύθμισης στην περιοχή το 1530. Όταν ο Οίκος της Ορλεάνης-Λονγκβίλ εξαφανίστηκε με τον θάνατο της Μαρίας του Νεμούρ το 1707, το προτεσταντικό Νεσατέλ θέλησε να αποφύγει να περιέλθει σε έναν καθολικό κυβερνήτη. Νόμιμος κληρονόμος ήταν η Πωλ ντε Γκοντί (*Paule de Gondi*), Δούκισσα του Ρετζ, η οποία ήταν καθολική. Ο λαός του Νεσατέλ επέλεξε τον διάδοχό της μεταξύ δεκαπέντε υποψηφίων. Παρά τις παρεμβάσεις του Λουδοβίκου ΙΔ΄ της Γαλλίας, ο οποίος προώθησε ενεργά τους πολλούς Γάλλους υποψηφίους, ο λαός του Νεσατέλ επέλεξε το 1708 τον Προτεστάντη Βασιλιά Φρειδερίκο Α΄ της Πρωσίας, ο οποίος διεκδίκησε τον τίτλο με αρκετά περίπλοκο τρόπο, μέσω του Οίκου της Οράγγης και του Νασάου, που δεν κατάγονταν καν από την Ιωάννα του Ροτελίν.

Ο Φρειδερίκος Α΄ και οι διάδοχοί του κυβέρνησαν το Πριγκιπάτο του Νεσατέλ () σε προσωπική ένωση με την Πρωσία από το 1708 έως το 1798. Ο Ναπολέων Βοναπάρτης εκθρόνισε τον βασιλιά Φρειδερίκο Γουλιέλμο Γ΄ από πρίγκιπα του Νεσατέλ και όρισε αντ'αυτού τον Λούις Αλεξάντρ Μπέρτιερ, επικεφαλής της Αυλής του. Μετά τους Απελευθερωτικούς Πολέμους, το πριγκηπάτο περιήλθε εκ νέου στον Φρειδερίκο Γουλιέλμο Γ΄ το 1814.

Έναν χρόνο αργότερα συμφώνησε να επιτρέψει στο πριγκηπάτο να ενταχθεί στην Ελβετική Συνομοσπονδία, τότε όχι ακόμη ολοκληρωμένο ομόσπονδο κράτος, αλλά συνομοσπονδία, ως πλήρες μέλος. Έτσι, το Νεσατέλ έγινε η πρώτη και μοναδική μοναρχία που προσχώρησε στα κατά τα άλλα δημοκρατικά ελβετικά καντόνια. Αυτό άλλαξε το 1848, όταν μια ειρηνική επανάσταση εγκατέστησε δημοκρατία, την ίδια χρονιά που η σύγχρονη Ελβετική Συνομοσπονδία μετατράπηκε σε Ομοσπονδία. Ο βασιλιάς Φρειδερίκος Γουλιέλμος Δ΄ της Πρωσίας δεν παραιτήθηκε αμέσως των δικαιωμάτων του και πραγματοποιήθηκαν αρκετές απόπειρες αντεπανάστασης, με αποκορύφωμα την κρίση του Νεσατέλ του 1856–57, μετά την οποία παραιτήθηκε τελικά από τις αξιώσεις του.

## Παραπομπές


Κατηγορία:Καντόνια της Ελβετίας
Κατηγορία:Σελίδες με πηγές CS1 στα Γερμανικά (de)
Κατηγορία:Λήμματα που περιέχουν κείμενο στα γαλλικά
Κατηγορία:Λήμματα που περιέχουν κείμενο στα γερμανικά
R. Kelly

Ο **Ρόμπερτ Σιλβέστερ Κέλλυ** (*Robert Sylvester Kelly*, 8 Ιανουαρίου 1967), γνωστός καλλιτεχνικά ως **R. Kelly**, είναι Αμερικανός τραγουδιστής, τραγουδοποιός, μουσικός παραγωγός, ράπερ, σκηνοθέτης και ηθοποιός. Με περισσότερες από 150 εκατομμύρια πωλήσεις δίσκων παγκοσμίως, είναι ένας από τους πιο επιτυχημένους μουσικούς.

Εκτός από τις διεθνείς σόλο επιτυχίες του όπως *I Believe I Can Fly* και *If I Could Turn Back The Hands Of Time*, ο R. Kelly είναι επίσης γνωστός για συνεργασίες, συνθέσεις και παραγωγές με καλλιτέχνες όπως οι: Μάικλ Τζάκσον, Γουίτνεϊ Χιούστον, Aaliyah, Μαράια Κάρεϊ, Σελίν Ντιόν, Μπρίτνεϊ Σπίαρς,  και, τα τελευταία χρόνια, Τζάστιν Μπίμπερ και Κάνιε Γουέστ. Στη δεκαετία του 2000-2010, ο R. Kelly ήταν, μετά τον Timbaland, ο τραγουδοποιός με τις περισσότερες εμφανίσεις στα ατομικά τσαρτ των ΗΠΑ.

Από τη δεκαετία του 1990, υπάρχουν εναντίον του πολλοί ισχυρισμοί, τους οποίους o ίδιος αρνείται, από ανήλικα κορίτσια για σεξουαλική κακοποίηση. Το 2002, κατηγορήθηκε για 13 περιπτώσεις παιδικής πορνογραφίας, αλλά αθωώθηκε από όλες τις κατηγορίες το 2008. Τον Ιανουάριο του 2019, σε ένα ευρέως διαδεδομένο ντοκιμαντέρ του Lifetime με τίτλο *[[Surviving R. Kelly]]* αναφέρονται από πολλές γυναίκες λεπτομερείς ισχυρισμοί για σεξουαλική κακοποίηση, τους οποίους ο R. Kelly αρνείται. Αντιμετωπίζοντας την πίεση από το κοινό, που χρησιμοποίησε το hashtag Mute R. Kelly, η RCA Records τον απέλυσε.

Στις 22 Φεβρουαρίου 2019, κατηγορήθηκε για 10 περιπτώσεις κακουργηματικής σεξουαλικής κακοποίησης. Στις 11 Ιουλίου 2019, συνελήφθη με ομοσπονδιακές κατηγορίες για σεξουαλικά εγκλήματα, εμπορία ανθρώπων, παιδική πορνογραφία, εκβιασμό και παρεμπόδιση της δικαιοσύνης. Ο R. Kelly αντιμετωπίζει από τις 12 Ιουλίου 2019 συνολικά 18 ομοσπονδιακές κατηγορίες, όπως παιδική πορνογραφία, απαγωγή και καταναγκαστική εργασία. Ως εκ τούτου, βρίσκεται σήμερα φυλακισμένος στο Μητροπολιτικό Σωφρονιστικό Κέντρο του Σικάγου.

Στις 29 Ιουνίου 2022, καταδικάστηκε σε φυλάκιση 30 ετών για απάτες, εκβιασμούς, σεξουαλικά αδικήματα και κακοποίηση.

## Παραπομπές


Κατηγορία:Αμερικανοί τραγουδιστές
Κατηγορία:Αμερικανοί ράπερ
Κατηγορία:Τραγουδιστές χιπ χοπ
Κατηγορία:Αμερικανοί μουσικοί παραγωγοί
Κατηγορία:Αμερικανοί ηθοποιοί κινηματογράφου
Κατηγορία:Βραβευμένοι με Grammy
Γιόζεφ Σάγιερ

Ο **Γιόζεφ Σάγιερ** (, 7 Σεπτεμβρίου 1961) είναι Ούγγρος πολιτικός. Από το 2004 ήταν μέλος του Ευρωπαϊκού Κοινοβουλίου για το δεξιό συντηρητικό κόμμα Φίντες, το οποίο ανήκει στην ομάδα του Ευρωπαϊκού Λαϊκού Κόμματος. Το 2020 παραιτήθηκε από ευρωβουλευτής και από το κόμμα του, αφότου συνελήφθη από τη βελγική αστυνομία στις 27 Νοεμβρίου του ίδιου έτους στις Βρυξέλλες σε γκέι sex party με ναρκωτικά, παραβιάζοντας τους κανονισμούς για την COVID-19.

## Παραπομπές


Κατηγορία:Ούγγροι πολιτικοί
Κατηγορία:Ευρωβουλευτές